“Á ngɔn ósú, ámōs ósú yā ngɔn wayi tə́lē Étɔbɔgɔ á ébə̌m bíkóán. 3Wayi fudi ézīmbí Ébɔɔlɔ étēde, o búdí ézīmbí ai eyé ḿbúdi. 4Wayi sɔ́ ai tə́bə́lə, o maná nye tóán komozan. Wayi sɔ́ ai ngoe ǹkum, o maná koě mə̄lámbā yā étē. 5Wayi tə́lē álatâr mvɔ́d ású míḿbɔ́n məsan á ézīmbí Ébɔɔlɔ ósū, eyɔ̌ŋ te o fudí éyē ńkəle á ḿbɛ̄ Étɔbɔgɔ. 6Wayi tə́lē álatâr mim̀kpə́l mə́túnuŋa ósū ḿbɛ̄ Étɔbɔgɔ̌ yā ébə̌m bíkóán. 7Wayi tə́lē ébəg á zāŋ ebə̌m bíkóán ai alatâr, o fudí mə̄ndím étēde. 8Wayi kom éfɔ̌g ású m̀bɛ́ sí, o kəlé éyē ḿbúdī á ḿbɛ̄ yā ḿbɛ̄ sí. 9Wayi nɔŋ ḿbɔ́n básî, o síí Étɔbɔgɔ ai é dzóm ésə̄ é nə́ étēde, wayi dzɔ́ fúbu ai bibəlan bísə̄ yā étē, nə́ bí bɔ m̀fúfúb, 10wayi síī álatâr mimkpə́l mə́túnuŋa m̀bɔ́n ai é byə́m bísə̄ yā álatâr, wayi nyé fúbu, a ńtɔ̄á ḿfūfúb. 11Wayi síī ébəg m̀bɔ́n ai bisûga bíé, wayi byá fúbu. 12Wayi kə ai Áron ai bɔ́n bóé á ḿbɛ̄ ébə̌m bíkóán, wayi bɔ́ wɔ́bɔ ai məndím,